
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 646 

21 Μαρτίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση συγκρότηση Επιτροπής για την υλοποίη¬ 
ση της προμήθειας «Πετρέλαιο κίνησης και πε¬ 
τρέλαιο θέρμανσης», Σημαντικής Οικονομικής και 

Τεχνολογικής αξίας, της Ο.ΣΥ. Α.Ε. 1 

Σύσταση και λειτουργία Σχολής Βυζαντινής Εκκλη¬ 
σιαστικής Μουσικής της Ιερός Μητροπόλεως 

Νίκαιας. 2 

Κατάργηση του Οργανισμού Προαγωγής της Υγεί¬ 
ας “ΑΓΙΟΣ ΛΟΥΚΑΣ ΚΡΙΜΑΙΑΣ” της Ιερός Μητρο¬ 
πόλεως Αιτωλίας και Ακαρνανίας. 3 

Σύσταση και λειτουργία Εκκλησιαστικού Ιδρύμα¬ 
τος με την επωνυμία «Ταμείον Αλληλοβοήθειας 
Κληρικών Ιερός Μητροπόλεως Πατρών (Τ.Α.Κ. - 
Ι.Μ.Π.)». 4 


ΑΠΟΦΑΣΕΙ Σ 

Αριθμ. Π1/446 (1) 


* Σύσταση συγκρότηση Επιτροπής για την υλοποίηση 
της προμήθειας «Πετρέλαιο κίνησης και πετρέλαιο 
θέρμανσης», Σημαντικής Οικονομικής και Τεχνολο¬ 
γικής αξίας, της Ο.ΣΥ. Α.Ε. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη τις διατάξεις: 

1. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα», που κυρώθηκε 
με το άρθρο πρώτο του Π.Δ. 63/05 (ΦΕΚ 98/Α705). 

2. Του άρθρου 3 του Ν. 2286/1995 «Προμήθειες του 
δημόσιου τομέα και ρυθμίσεις συναφών θεμάτων» (ΦΕΚ 
Α'/1995), και ιδίως του αρθρ. 3, όπως αντικαταστάθηκε 
με το άρθρο 8 του Ν. 2741/99 «Ενιαίος Φορέας Ελέγ¬ 
χου Τροφίμων, άλλες ρυθμίσεις θεμάτων αρμοδιότητας 
του Υπουργείου Ανάπτυξης και λοιπές διατάξεις (ΦΕΚ 
Α/199/99), όπως τροποποιήθηκε με την παρ. 29 του άρ¬ 
θρου 19 του Ν. 2947/2001 (ΦΕΚ Α' 228/9-10-01) «Θέματα 
Ολυμπιακής Φιλοξενίας, Έργων Ολυμπιακής Υποδομής 
και άλλες διατάξεις» και με την παρ. 35 του άρθρου 1 


του Ν. 3065/02 «Μεταφορά αρμοδιοτήτων του Υπουρ¬ 
γικού Συμβουλίου σε άλλα κυβερνητικά όργανα» (ΦΕΚ 
Α/251/02). 

3. Του άρθρου 1 του Ν. 3920/2011 (ΦΕΚ Α/33/2011) «Εξυ¬ 
γίανση, αναδιάρθρωση και ανάπτυξη των Αστικών Συ¬ 
γκοινωνιών Περιφέρειας Αττικής και άλλες διατάξεις». 

4. Του Π.Δ. 397/88 (ΦΕΚ 185/Α/88) «Οργανισμός του 
Υπουργείου Εμπορίου». 

5. Του Π.Δ. 195/95 (ΦΕΚ 102/Α/95) «Οργανισμός της 
Γενικής Διεύθυνσης Κρατικών Προμηθειών Υπουργείου 
Εμπορίου». 

6. Του Π.Δ. 59/96 (ΦΕΚ 51/Α/18-3-96) «Σύσταση Γενικής 
Γραμματείας Εμπορίου στο Υπουργείο Ανάπτυξης και 
καθορισμός των αρμοδιοτήτων της». 

7. Του Π.Δ. 60/07 (ΦΕΚ 64/Α/07) «Προσαρμογή της 
Ελληνικής Νομοθεσίας στις διατάξεις της Οδηγίας 
2004/18/ΕΚ περί συντονισμού των διαδικασιών σύναψης 
δημοσίων συμβάσεων έργων, προμηθειών και υπηρεσι¬ 
ών, όπως τροποποιήθηκε με την Οδηγία 2005/51/ΕΚ της 
Επιτροπής και την Οδηγία 2005/75/ΕΚ του Ευρωπαϊκού 
Κοινοβουλίου και του Συμβουλίου της 16ης Νοεμβρίου 
2005». 

8. Του Π.Δ. 118/07 (ΦΕΚ 150/Α/07) «Κανονισμός Προμη¬ 
θειών Δημοσίου» (Κ.Π.Δ.) κατά το μέρος που δεν αντί- 
κειται στις διατάξεις του Π.Δ. 60/07 (ΦΕΚ 64/Α/07). 

9. Του Π.Δ. 185/09 (ΦΕΚ 213/Α/09) Ανασύσταση του 
Υπουργείου Οικονομικών, συγχώνευση του Υπουργείου 
Οικονομίας και Οικονομικών με τα Υπουργεία Ανάπτυξης 
και Εμπορικής Ναυτιλίας Αιγαίου και Νησιωτικής και 
μετονομασία του σε «Υπουργείο Οικονομίας, Ανταγω¬ 
νιστικότητας και Ναυτιλίας». 

10. Του Π.Δ. 189/09 (ΦΕΚ 221/Α/09) «Καθορισμός και 
ανακατανομή αρμοδιοτήτων των Υπουργείων»., και των 
Π.Δ. 28/10 (ΦΕΚ. 64/Α/10) και Π.Δ. 50/10 (ΦΕΚ 89/Α/10) 
“Ανακατανομή αρμοδιοτήτων των Υπουργείων και τρο¬ 
ποποιήσεις του Π.Δ. 189/2009”. 

11. Του Π.Δ. 96/2010 (ΦΕΚ 170/Α/28-9-10) «Σύσταση 
Υπουργείου θαλασσίων Υποθέσεων, Νήσων και Αλιείας, 
καθορισμός των αρμοδιοτήτων του και ανακατανομή 
αρμοδιοτήτων των Υπουργείων». 

12. Του ΠΔ 65/11 (ΦΕΚ Α/147/27-06-11) «Διάσπαση του 
Υπουργείου Εσωτερικών, Αποκέντρωσης και Ηλεκτρο¬ 
νικής Διακυβέρνησης στα Υπουργεία α) Εσωτερικών και 
β) Διοικητικής Μεταρρύθμισης και Ηλεκτρονικής Δια¬ 
κυβέρνησης, συγχώνευση των Υπουργείων Οικονομίας, 

Ανταγωνιστικότητας και Ναυτιλίας και Θαλάσσιων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γενικών Γραμματειών Ενημέρωσης 
και Επικοινωνίας και στο Υπουργείο Παιδείας Δια Βίου 
Μάθησης και Θρησκευμάτων της Γ ενικής Γ ραμματείας 
Νέας Γενιάς.». 

13. Του Π.Δ. 85/2012 (ΦΕΚ Α' 141) «Ιδρυση και μετονομα- 
σία Υπουργείων, μεταφορά και κατάργηση υπηρεσιών» 
όπως τροποποιήθηκε με το Π.Δ. 88/2012 (ΦΕΚ Α' 143). 

14. Του Π.Δ. 86/2012 (ΦΕΚ Α' 141) «Διορισμός Υπουργών 
Αναπληρωτών Υπουργών και Υφυπουργών». 

15. Του Π.Δ. 90/2012 (ΦΕΚ Α' 144) «Διορισμός Υπουργού 
και Υφυπουργών». 

16. Τη με αριθ. 30376/Δ106.721/5-7-2012 (ΦΕΚ Β' 2094) 
κοινή απόφαση του Πρωθυπουργού και του Υπουργού 
Ανάπτυξης, Ανταγωνιστικότητας, Υποδομών, Μεταφο¬ 
ρών και Δικτύων «Ανάθεση αρμοδιοτήτων στον Υφυ¬ 
πουργό Ανάπτυξης, Ανταγωνιστικότητας, Υποδομών, 
Μεταφορών και Δικτύων Σκορδά Αθανάσιο.» 

17. Την με αριθμό Π1/1781/13-4-2005 κοινή απόφαση 
του Υπουργού Οικονομίας και Οικονομικών και του Υφυ¬ 
πουργού Ανάπτυξης «Προμήθειες σημαντικής οικονομι¬ 
κής ή τεχνολογικής αξίας» (ΦΕΚ 515/Β/2005). 

18. Την με αριθμό 28738/2638 (ΦΕΚ Β/1454/11) απόφαση 
των Υπουργών Οικονομικών και Υποδομών, Μεταφο¬ 
ρών και Δικτύων «Πράξη Συγχώνευσης των ανωνύμων 
εταιρειών ΕΘΕΛ ΑΕ και ΗΛΠΑΠ ΑΕ - Μετονομασία νέας 
Ανώνυμης Εταιρείας σε Ο.ΣΥ. Α.Ε.». 

19. Την με αριθμό Π1/3307/3-01-2011 κοινή απόφαση 
των Υφυπουργών Οικονομικών και Οικονομίας, Αντα¬ 
γωνιστικότητας και Ναυτιλίας «Επιλογή προμήθειας ως 
σημαντικής οικονομικής και τεχνολογικής αξίας, «Πετρέ¬ 
λαιο κίνησης και πετρέλαιο θέρμανσης της Ε.ΘΕ.Λ. Α.Ε.». 

20. Την Π1/287/18-02-2011 κοινή υπουργική απόφαση 
«Εγκριση μέρους του Ενιαίου Προγράμματος Προμη¬ 
θειών (Ε.Π.Π.) έτους 2010 (Τροποποιήσεις - Εντάξεις). 

21. Την με αριθμό Π1/2326/03.06.2011 (ΦΕΚ Β/1201/ 
10.06.2011) απόφαση του Υφυπουργού Οικονομίας, Αντα¬ 
γωνιστικότητας και Ναυτιλίας «Εφαρμογή Ενιαίου Προ¬ 
γράμματος Προμηθειών έτους 2010». 

22. Τα με αριθμό Π1/970/22-2-2011 και Π1/1141/31-03-2011, 
Π1/974/22-2-2011, Π1/973/22-2-2011, Π1/972/22-2-2011 και 
Π1/975/22-2-2011 έγγραφα του Υφυπουργού Οικονομίας, 
Ανταγωνιστικότητας και Ναυτιλίας προς τον Πρόεδρο 
του Ελεγκτικού Συνεδρίου, τον Πρόεδρο του Πανελλη¬ 
νίου Σοσιαλιστικού Κινήματος, τον Πρόεδρο της Νέας 
Δημοκρατίας, τη Γ ενική Γ ραμματέα του Κομμουνιστικού 
Κόμματος Ελλάδας και τον Πρόεδρο του Συνασπισμού 
της Ριζοσπαστικής Αριστερός αντίστοιχα. Τα με αριθμό 
Π1/2221/2012, Π1/2222/2012, Π1/2223/2012 και Π1/192/2013 
έγγραφα του Υφυπουργού Ανάπτυξης, Ανταγωνιστικό¬ 
τητας, Υποδομών, Μεταφορών και Δικτύων προς τον 
πρόεδρο του κόμματος των Ανεξάρτητων Ελλήνων, του 
κόμματος της Δημοκρατικής Αριστερός, του Λαϊκού 
Συνδέσμου της Χρυσής Αυγής και τον πρόεδρο του 
Ελεγκτικού Συνεδρίου αντίστοιχα. 

23. Τα με αριθμό 120/03-03-2011, 166/05-4-2011, 79/ 
12.02.2013 έγγραφα του Προέδρου του Ελεγκτικού 
Συνεδρίου. Το με αριθμό 157/22-3-2011 έγγραφο του 
Γραμματέα του Εθνικού Συμβουλίου του Πανελληνίου 
Σοσιαλιστικού Κινήματος. Το με αριθμό 379/08-6-2011 
έγγραφο του Γενικού Γραμματέα της Κοινοβουλευτι¬ 


κής Ομάδας της Νέας Δημοκρατίας. Το από 03/3/2011 
έγγραφο του Κοινοβουλευτικού Εκπροσώπου του Κομ¬ 
μουνιστικού Κόμματος Ελλάδας με το οποίο δηλώνει 
ότι το Κ.Κ.Ε. δεν θα συμμετέχει πλέον με εκπρόσωπό 
του στη συγκρότηση της Επιτροπής για τους λόγους 
που αναφέρει σε αυτό. Το από 14/3/2011 έγγραφο του 
Γραμματέα της Κ.Π.Ε. του Συνασπισμού. Το με αριθμό 
0761/16.01.2013 έγγραφο του κόμματος της Δημοκρατι¬ 
κής Αριστερός. Το από 24.01.2013 έγγραφο του κόμματος 
των Ανεξάρτητων Ελλήνων. 

24. Τα με αριθμό 897/2012 και 26987/Π/2012 έγγραφα 
της Ο.ΣΥ. Α.Ε. Το με αριθμό Π1/1977/2012 έγγραφο της 
Υπηρεσίας προς την Ο.ΣΥ. Α.Ε. 

25. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του Κρατικού 
Προϋπολογισμού, το ύψος της οποίας καθορίζεται με 
κοινή απόφαση των Υπουργών Οικονομικών και Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων, που θα εκδοθεί κατ’ εξουσιοδότηση των 
διατάξεων του άρθρου 3 παρ. 5 του Ν. 2286/95 και σύμ¬ 
φωνα με τα οριζόμενα στις διατάξεις του άρθρου 17 του 
Ν. 3205/2003 (ΦΕΚ Α/297/2003) όπως αντικαταστάθηκε 
με το άρθρο 7 του Ν. 3833/10 (ΦΕΚ Α/40/2010) «Προ¬ 
στασία της Εθνικής Οικονομίας - Επείγοντα μέτρα για 
την αντιμετώπιση της δημοσιονομικής κρίσης» και του 
άρθρου 21 του Ν. 4024/2011 (ΦΕΚ Α/226), αποφασίζουμε: 

Άρθρο 1 

Α. Συνιστάται (συγκροτείται) Επιτροπή για την προ¬ 
μήθεια «Πετρέλαιο κίνησης και πετρέλαιο θέρμανσης» 
σημαντικής οικονομικής και τεχνολογικής αξίας της 
«Οδικές Συγκοινωνίες Ανώνυμης Εταιρείας» (Ο.ΣΥ. Α.Ε), 
που αποτελείται από: 

α) Τον Υπουργό Ανάπτυξης, Ανταγωνιστικότητας, 
Υποδομών, Μεταφορών και Δικτύων ως Πρόεδρο, ανα- 
πληρούμενο σε περίπτωση απουσίας ή κωλύματος 
από το Γ ενικό Γ ραμματέα Τ ομέα Μεταφορών του ίδιου 
Υπουργείου. 

β) Την Ελένη Λυκεσά του Αλέξανδρου, ΑΔΤ (ΑΕ 139220) 
Σύμβουλο του Ελεγκτικού Συνεδρίου, με αναπληρώτριά 
της την Δέσποινα Καββαδία Κωνσταντάρα του Κωνστα¬ 
ντίνου, ΑΔΤ (ΑΙ 131684) ομοιόβαθμο, ως μέλη. 

γ) Τον Σωτήριο Πέππα του Σωτηρίου, ΑΔΤ (X053137) 
ως εκπρόσωπο του Συνασπισμού Ριζοσπαστικής Αρι¬ 
στερός με αναπληρωτή του τον Ιωάννη Τσουρούτα του 
Γεωργίου ΑΔΤ (Ν 142417). 

δ) Τον Σωτήριο Κοσκολέτο του Κωνσταντίνου, ΑΔΤ 
(ΑΗ 622686) ως εκπρόσωπο της Νέας Δημοκρατίας με 
αναπληρωτή του τον Ελευθέριο Αντωνόπουλο του Αθα¬ 
νασίου ΑΔΤ (ΑΒ063930). 

ε) Τον Ερνέστο Τζανάτο του Στυλιανού, ΑΔΤ (Σ112969) 
ως εκπρόσωπο του Πανελληνίου Σοσιαλιστικού Κινήμα¬ 
τος με αναπληρώτριά του την Ελένη Μπονατάκη του 
Οεοχάρη ΑΔΤ (ΑΙ 699141). 

στ) Τον Γεώργιο Ζησιμάτο του Γεράσιμου (ΑΔΤ 
ΑΒ 654991) ως εκπρόσωπο του κόμματος των Ανεξάρτη¬ 
των Ελλήνων με αναπληρωτή του τον Κυριάκο Τόμπρα 
του Χρήστου (ΑΔΤ Ρ 006501). 

ζ) Την Κωνσταντίνα Ζώη του Θεοδώρου (ΑΔΤ Π 324225) 
Σύμβουλο του Ελεγκτικού Συνεδρίου, με αναπληρωτή 
της τον Δημήτριο Πέππα του Παναγιώτη (ΑΔΤ Σ 025975) 
ομοιόβαθμο, ως μέλη σε κάλυψη θέσης του εκπροσώπου 
του Λαϊκού Συνδέσμου «Χρυσή Αυγή». 

η) Τον Κωνσταντίνο Βουκελάτο του Αντωνίου (ΑΔΤ 
ΑΙ 213015) ως εκπρόσωπο του κόμματος της Δημοκρα¬ 
τικής Αριστερός με αναπληρωτή του τον Παναγιώτη 
Γιαννόπουλο του Αλεξίου (ΑΔΤ ΑΕ 054177). 

θ) Την Ευφροσύνη Κραμποβίτη του Δημητρίου, ΑΔΤ 
(Σ 035367) Σύμβουλο του Ελεγκτικού Συνεδρίου, με ανα¬ 
πληρωτή της τον Κωνσταντίνο Κωστόπουλο του Χρή¬ 
στου, ΑΔΤ (X 518606) ομοιόβαθμο ως μέλη σε κάλυψη 
θέσης του εκπροσώπου του Κομμουνιστικού Κόμματος 
Ελλάδας. 

Εκπρόσωποι των Υπουργείων, σύμφωνα με το άρθρο 3 
παρ. 4 του Ν. 2286/1995, όπως τροποποιήθηκε με το 
άρθρο 8 παρ. 3 του Ν. 2741/99. 

α) Υπουργείο Οικονομικών, ο Μπαξεβάνης Κωνστα¬ 
ντίνος του Δημητρίου (ΑΔΤ Μ 049826) με αναπληρωτή 
τον Πανταζή Ευάγγελο του Νικολάου (ΑΔΤ ΑΚ 141308). 

β) Υπουργείο Ανάπτυξης, Ανταγωνιστικότητας, Υπο¬ 
δομών, Μεταφορών και Δικτύων Σχοινά Μαρία του Κων¬ 
σταντίνου Διευθύντρια της Διεύθυνσης Μετρολογίας 
της Γ.Γ.Ε. (ΑΔΤ ΑΙ 054256) με αναπληρώτριά της την 
Αζαριάδου Ελένη του Ανάργυρου (ΑΔΤ ΑΒ 269131). 

Β. Η Επιτροπή είναι αρμόδια για την προμήθεια «Πε¬ 
τρέλαιο κίνησης και πετρέλαιο θέρμανσης», της Ο.ΣΥ. 
Α.Ε., συνολικής αξίας 109.756.098 € άνευ Φ.Π.Α. 

Άρθρο 2. 

Χρέη γραμματέα της Επιτροπής εκτελεί υπάλληλος 
με βαθμό τουλάχιστον Δ', υποδεικνυόμενος, με τον ανα¬ 
πληρωτή του, από τον Πρόεδρο της Επιτροπής. 

Κατά τα λοιπά, εφαρμόζονται οι διατάξεις του 
Ν. 2286/95 (ΦΕΚ 19/Α/95), όπως ισχύουν σήμερα. 

Η απόφαση να δημοσιευθεί στην Εφημερίδα της Κυ- 
βερνήσεως. 

* Δημοσιεύθηκε αρχικά στο ΦΕΚ 97/ΥΟΔΔ/6.3.2013. 

Σύσταση και λειτουργία Σχολής Βυζαντινής Εκκλη¬ 
σιαστικής Μουσικής της Ιερός Μητροπόλεως Νί¬ 
καιας. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τας διατάξεις των άρθρων 29 παραγρ. 2 και 59 
παραγρ. 2 του Ν. 590/1977: «Περί Καταστατικού Χάρτου 
της Εκκλησίας της Ελλάδος» (Α' 146), 

2. Τας υποχρεώσεις της Ποιμαινούσης Εκκλησίας που 
απορρέουν από τας Ευαγγελικός Επιταγάς, τους Ιερούς 
Κανόνες και τους Νόμους του Κράτους προς το Χρι- 
στεπώνυμον της Εκκλησίας πλήρωμα, 

3. Τας υφισταμένας Κοινωνικός και Πνευματικός ανά- 
γκας της Ιεράς Μητροπόλεως Νίκαιας, 


4. Την υπ’ αριθμ. 31/28.1.2013 απόφασιν και την υπ’ 
αριθμ. 32/28.1.2013 πρότασιν του Σεβασμιωτάτου Μη¬ 
τροπολίτου Νίκαιας Αλεξίου, 

5. Την από 30.1.2013 Γνωμοδότησιν του Νομικού Γρα¬ 
φείου της Ιεράς Συνόδου, αποφασίζει: 

Συνιστά εις την Ιεράν Μητρόπολιν Νίκαιας Σχολήν 
Βυζαντινής Εκκλησιαστικής Μουσικής, η οποία θα λει¬ 
τουργεί κατά τας διατάξεις του επομένου Κανονισμού: 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΣΧΟΛΗΣ ΒΥΖΑΝΤΙΝΗΣ ΕΚΚΛΗΣΙΑΣΤΙΚΗΣ 
ΚΑΙ ΕΥΡΩΠΑΪΚΗΣ ΜΟΥΣΙΚΗΣ ΚΑΙ ΒΥΖΑΝΤΙΝΗΣ 

ΑΓΙΟΓΡΑΦΙΑΣ ΤΗΣ ΙΕΡΑΣ ΜΗΤΡΟΠΟΛΕΩΣ ΝΙΚΑΙΑΣ 

Αρθρον1 

Σύστασις - Επωνυμία -Έδρα 

Εις την Ιερά Μητρόπολη Νίκαιας συνιστάται Εκκλησι¬ 
αστικό Ίδρυμα με την επωνυμία «ΣΧΟΛΗ ΒΥΖΑΝΤΙΝΗΣ 
ΕΚΚΛΗΣΙΑΣΤΙΚΗΣ ΚΑΙ ΕΥΡΩΠΑΪΚΗΣ ΜΟΥΣΙΚΗΣ ΚΑΙ ΒΥ¬ 
ΖΑΝΤΙΝΗΣ ΑΓΙΟΓΡΑΦΙΑΣ ΤΗΣ ΙΕΡΑΣ ΜΗΤΡΟΠΟΛΕΩΣ 
ΝΙΚΑΙΑΣ», το οποίο αποτελεί εξηρτημένη υπηρεσία της 
Ιεράς Μητροπόλεως Νίκαιας με αυτοτελή διαχείριση και 
μη κερδοσκοπικό σκοπό και εδρεύει στο επί της οδού 
Πέτρου Ράλλη αριθμός 247 κτίριο του Πνευματικού Κέ¬ 
ντρου της Ιεράς Μητροπόλεως Νίκαιας. Παραρτήματα 
της Σχολής μπορούν να δημιουργηθούν και σε άλλες πε¬ 
ριοχές εντός των ορίων της Ιεράς Μητροπόλεως Νίκαιας. 

Αρθρο 2 

Η Σχολή χρησιμοποιεί κυκλικήν σφραγίδα με διάμε¬ 
τρον και τύπον όμοιον προς τας σφραγίδας εις τας 
οποίας αναφέρεται το σχετικόν διάταγμα «Περί εμβλη¬ 
μάτων του Κράτους και τύπου των σφραγίδων». Εις την 
εξωτερικήν της πλευρά η σφραγίς φέρει την ένδειξιν 
ΙΕΡΑ ΜΗΤΡΟΠΟΛΙΣ ΝΙΚΑΙΑΣ εσωτερικώς δε την φράσιν 
«ΣΧΟΛΗ ΒΥΖΑΝΤΙΝΗΣ ΕΚΚΛΗΣΙΑΣΤΙΚΗΣ ΚΑΙ ΕΥΡΩΠΑΪ¬ 
ΚΗΣ ΜΟΥΣΙΚΗΣ ΚΑΙ ΒΥΖΑΝΤΙΝΗΣ ΑΓΙΟΓΡΑΦΙΑΣ». Εις το 
μέσον αυτής φέρει τον Δικέφαλον Αετόν. 

Αρθρον 3 

Σκοποί και στόχοι της Σχολής είναι: 

1. Η διδασκαλία, καλλιέργεια και διάδοσις της Ελλη¬ 
νορθόδοξου πατροπαράδοτου Εκκλησιαστικής Βυζα¬ 
ντινής αλλά και της Ευρωπαϊκής Μουσικής τόσον εις 
θεωρητικόν, όσον και εις πρακτικόν επίπεδον. 

2. Η ανάδειξις νέων Ιεροψαλτών δια την στελέχωσιν 
των Ιερών αναλογίων των Ιερών Ναών. 

3. Η ανάδειξις Διπλωματούχων Καθηγητών Βυζαντινής 
Εκκλησιαστικής και Ευρωπαϊκής Μουσικής. 

4. Η συμπλήρωσις της μορφώσεως και παιδείας, περί 
την εκκλησιαστικήν βυζαντινήν μουσικήν, καθώς και η 
παροχή πάσης φύσεως βοήθειας, εις τους ήδη υπηρε- 
τούντας εις Ιερούς Ναούς Ιεροψάλτας. 

5. Η υπεύθυνος διδασκαλία της Βυζαντινής Μουσι¬ 
κής, από Καθηγητές Μουσικής, οι οποίοι θα έχουν τα 
προσόντα που ορίζει ο Νόμος, αλλά και πεπειραμένους 
Πρωτοφάλτας και Λαμπαδαρίους, οι οποίοι θα επιλέγο¬ 
νται υπό του Σεβασμιωτάτου Μητροπολίτου. 

6. Η δημιουργία Βυζαντινού χορού με την επωνυμία 
“Νίκαιας Ψαλμωδοί’ καθώς και παιδικής χορωδίας, δια 
την πρωτότυπον εκτέλεσιν εκκλησιαστικών και λοιπών 
ύμνων, καθώς και η οργάνωσις και πραγματοποίησις 
πνευματικών καλλιτεχνικών εκδηλώσεων. 

7. Η δημιουργία μεταπτυχιακού προγράμματος σπου¬ 
δών στην Βυζαντινή Μουσική, με σκοπό την παροχή 
μεταπτυχιακής εκπαίδευσης και επιμόρφωσης και την 
ανάπτυξη και αξιοποίηση κατάλληλου εκπαιδευτικού 
υλικού και μεθόδων διδασκαλίας, σε θέματα πού αφο¬ 
ρούν στην Ψαλτική τέχνη. 

8. Η διδασκαλία, καλλιέργεια και διάδοσις της Ελλη¬ 
νορθόδοξου πατροπαράδοτου Εκκλησιαστικής Βυζα¬ 
ντινής Αγιογραφίας τόσον εις θεωρητικόν, όσον και εις 
πρακτικόν επίπεδον. 

9. Η ανάδειξις νέων Αγιογράφων. 

10. Η συμπλήρωσις της μορφώσεως και παιδείας, περί 
την Εκκλησιαστικήν Βυζαντινήν Αγιογραφία, καθώς και 
η παροχή πόσης φύσεως βοήθειας, εις ήδη ολοκληρω¬ 
μένους τεχνίτες Αγιογράφους. 

11. Η υπεύθυνος διδασκαλία της Βυζαντινής Αγιογρα¬ 
φίας, από Καθηγητές Αγιογραφίας και πεπειραμένους 
Αγιογράφους οι οποίοι επιλέγονται υπό του Σεβασμω- 
τάτου Μητροπολίτου. 

12. Η δημιουργία μεταπτυχιακού προγράμματος σπου¬ 
δών στην Βυζαντινή Αγιογραφία. 

13. Η θεωρητική έρευνα και η δημοσίευσις των επι¬ 
τευγμάτων, αναφορικώς με την προέλευσιν και εξέλιξιν 
κατά καιρούς της πατρώας Εκκλησιαστικής Μουσικής 
και της Εκκλησιαστικής Αγιογραφίας. Αυτό μπορεί να 
επιτευχθή σε συνεργασία με άλλους φορείς, ιδιωτικούς 
ή δημόσιους, όπως ενδεικτικώς τα Υπουργεία Πολιτι¬ 
σμού και Παιδείας, με επισκέψεις εις Ιερός Μονός και 
Ιερούς Ναούς της Ελληνικής Επικράτειας, και άλλας 
εκδηλώσεις γενικώτερον. 

14. Η προβολή και έξαρσις του μεγαλείου του παρα¬ 
δοσιακού μουσικού εκκλησιαστικού θησαυρού και της 
εκκλησιαστικής αγιογραφίας, ως ιερές παραδόσεις της 
Ορθοδοξίας με εκδηλώσεις, δημοσίες εμφανίσεις και 
άλλα πρόσφορα μέσα εν τη ημεδαπή και τη αλλοδα¬ 
πή. Τούτο δύναται να επιτευχθή με την οργάνωσιν και 
πραγματοποίησιν σεμιναρίων, συμποσίων κ.λπ. με την 
φιλοξενία σπουδαστών άλλων Σχολών Βυζαντινής Μου¬ 
σικής και Βυζαντινής Αγιογραφίας, με επισκέψεις και 
εκδρομάς τόσον εις τον ελληνικόν χώρον, όσον και εις 
το εξωτερικόν. 

Άρθρον 4 

Οι πόροι με τους οποίους συντηρείται η Σχολή είναι: 

1. Η εισφορά των σπουδαστών, οιαδήποτε δωρεά ή 
επιχορήγησις από το Δημόσιον ή άλλα Ν.Π.Δ.Δ. ή Ν.Π.Ι.Δ. 
Το δικαίωμα εισφοράς των σπουδαστών δεν έχει την 
έννοιαν διδάκτρων, αλλά της καλύψεως της ατομικής 
δαπάνης δια την παροχήν της υλικοτεχνικής υποδομής 
και διδασκαλίας. 

2. Κρατικοί επιχορηγήσεις, επιχορηγήσεις εκ προ¬ 
γραμμάτων της Ευρωπαϊκής Ενώσεως, της Περιφερει¬ 
ακής ή Τοπικής Αυτοδιοικήσεως, Οργανισμών και άλλων 
Προσώπων Δημοσίου ή Ιδιωτικού Δικαίου. 

3. Δωρεαί ή Κληρονομίαι υπέρ της Σχολής. 

4. Εισφοραί φίλων της Σχολής. 

5. Παν έτερον έσοδον προερχόμενον εκ νομίμου πηγής 
και μη προβλεπόμενον εκ του παρόντος άρθρου. 

Άρθρον 5 

Διοίκησις - Αρμοδιότητες του Διοικητικού Συμβουλίου 

1. Η Σχολή υπάγεται στην πνευματική και διοικητική 
εποπτεία του Σεβασμιωτάτου Μητροπολίτου Νίκαιας, 


διοικείται δε από τριμελές Διοικητικόν Συμβούλιον. Πρό¬ 
εδρος του Διοικητικού Συμβουλίου είναι ο εκάστοτε 
Μητροπολίτης Νίκαιας αναπληρούμενος από τον νόμιμο 
αναπληρωτή του. Τα υπόλοιπα μέλη του Συμβουλίου 
επιλέγονται, διορίζονται επί τριετεί θητεία και παύονται 
υπό του Μητροπολίτου Νίκαιας κατά την απόλυτον κρί- 
σιν του. Ομοίως επιλέγονται δύο (2) αναπληρωματικά 
μέλη του Συμβουλίου, που αναπληρούν σε περίπτωση 
κωλύματος τα τακτικά μέλη κατά την σειρά επιλογής 
τους. Το αξίωμα αυτών που μετέχουν εις το Διοικητικόν 
Συμβούλιον είναι τιμητικόν και άμισθον. 

2. Το Διοικητικόν Συμβούλιον κατά την πρώτην Συνε¬ 
δρίαν αυτού ορίζει μεταξύ των μελών του τον Ταμίαν 
και τον Γραμματέα. 

3. Εις περίπτωσιν κατά την οποίαν μέλος του Δ.Σ. 
κωλύεται εις την άσκησιν των καθηκόντων του ή δεν 
ανταποκρίνεται πλήρως εις τας υποχρεώσεις αι οποίαι 
απορρέουν από τα καθήκοντά του, ή δεν επιδεικνύει το 
απαιτούμενο ενδιαφέρον στην άσκηση των καθηκόντων 
του ή προβαίνει σε ενέργειες που έρχονται σε αντίθε¬ 
ση με τον σκοπό της Σχολής ή παραιτείται προ της 
λήξεως της θητείας του παύεται και αντικαθίσταται με 
απόφασιν του Μητροπολίτου. 

4. Το Δ.Σ. συνεδριάζει τακτικώς μία φορά κάθε εξά¬ 
μηνο και κατά την λήξιν του σχολικού έτους εκτάκτως 
δε όταν παρίσταται ανάγκη. 

5. Το Δ.Σ. λογίζεται εις απαρτίαν όταν παρίστανται 
και τα τρία μέλη αυτού, από τα οποία το ένα είναι ο 
Πρόεδρος, αι δε αποφάσεις λαμβάνονται με πλειοψη- 
φίαν των παρόντων μελών. 

6. Ο Πρόεδρος εκπροσωπεί την Σχολήν δημοσία ενώ¬ 
πιον κάθε Αρχής αλλά και παντός τρίτου. Διενεργεί και 
υπογράφει την επίσημον αλληλογραφίαν της Σχολής 
καθώς και τα ενδεικτικά και τα πτυχία των μαθητών 
μαζί με τον Διευθυντή της Σχολής. 

7. Ο Ταμίας τηρεί τα απαραίτητα λογιστικά βιβλία της 
Σχολής και τα αποδεικτικά στοιχεία εσόδων και εξόδων. 

Υπογράφει μετά του Προέδρου τας διπλοτύπους απο¬ 
δείξεις εισπράξεων και πληρωμής, τα οποία εις περί- 
πτωσιν απουσίας του Προέδρου μπορεί να υπογράφει 
αντ’ αυτού και ο Διευθυντής της Σχολής. 

8. Ο Γραμματέας του Δ.Σ. διενεργεί την αλληλογρα¬ 
φίαν της Σχολής. Τηρεί το πρωτόκολλον και το αρχείον 
αυτής. Τηρεί το βιβλίον μητρώου και προόδου των μαθη¬ 
τών. Τηρεί το βιβλίον πράξεων του Δ.Σ., καταρτίζει μετά 
του Ταμίου τον Προϋπολογισμόν και τον Απολογισμόν 
της Σχολής, οι οποίοι μετά την ψήφισίν του υπό του 
Διοικητικού Συμβουλίου υποβάλλονται προς έγκρισιν 
εις το Μητροπολιτικόν Συμβούλιον. 

9. Το Διοικητικόν Συμβούλιον αποφασίζει την πρό- 
σληψιν βοηθητικού προσωπικού, απαραιτήτου δια την 
εύρρυθμον λειτουργία ν της Σχολής. 

Αρθρο 6 

Αρμοδιότητες του Διοικητικού Συμβουλίου 

Το Διοικητικό Συμβούλιο έχει τις κάτωθι αρμοδιότητες: 

1. Αποφασίζει δια κάθε θέμα το οποίον αφορά εις 
την οργάνωσιν, διοίκησιν και λειτουργίαν της Σχολής. 

2. Συνεργάζεται δια όλα τα σχετικά ζητήματα με το 
Μητροπολιτικόν Συμβούλιον της Ιερός Μητροπόλεως 
Νίκαιας, με τα Εκκλησιαστικά Συμβούλια των Ενοριών, 
με τα Δ.Σ. των Κοινωφελών και λοιπών Εκκλησιαστικών 
Ιδρυμάτων της περιφερείας της Ιερός Μητροπόλεως 

Νίκαιας, με διαφόρους πολιτιστικούς, επιστημονικούς 
και λοιπούς Συλλόγους, Φορείς και Οργανισμούς καθώς 
και με την Δημοτικήν και Περιφερειακήν Αυτοδιοίκη- 
σιν, τους τοπικούς φορείς και εν γένει τας αρμοδίας 
Κρατικός Υπηρεσίας καθώς επίσης και με Φυσικά και 
Νομικά πρόσωπα δια την προαγωγήν και επίτευξιν των 
σκοπών της Σχολής. 

3. Μεριμνά δια την εξεύρεσιν οικονομικών πόρων και 
δια την εύρυθμον, ομαλήν, απρόσκοπτον και αποτελε¬ 
σματικήν λειτουργίαν της Σχολής. 

4. Καταρτίζει τον ετήσιον προϋπολογισμόν και τον ετή¬ 
σιον απολογισμόν της Σχολής, τους οποίους και υποβάλ¬ 
λει προς έγκρισιν εις το Μητροπολιτικόν Συμβούλιον. Τα 
έσοδα και έξοδα της Σχολής προσδιορίζονται υπό του 
προϋπολογισμού εσόδων και εξόδων κατά το οικονομι¬ 
κόν έτος, το οποίον αρχίζει την Ιην Ιανουάριου εκάστου 
έτους και τελειώνει την 31ην Δεκεμβρίου του ίδιου έτους. 

5. Διορίζει το απαραίτητον δια την λειτουργίαν της 
Σχολής βοηθητικόν προσωπικόν. 

6. Εις συνεργασίαν πάντα με το Διδακτικόν Προσω¬ 
πικόν έχει την ευθύνην του γενικού συντονισμού και 
ελέγχου της όλης οργανώσεως και λειτουργίας της 
Σχολής. Διατηρεί το δικαίωμα να ρυθμίζη και να αλλά¬ 
ζει τον Κανονισμόν Σπουδών με σκοπόν πάντοτε την 
βελτίωσιν της λειτουργίας της Σχολής και συμφώνως 
προς τας παρουσιαζομένας ανάγκας. 

7. Καθορίζει το ποσόν των διδάκτρων, που πρέπει να 
καταβάλουν οι σπουδασταί. 

8. Αποφασίζει δια κάθε άλλον θέμα, το οποίον ανακύ¬ 
πτει κατά την εφαρμογήν των διατάξεων του παρόντος 
Κανονισμού και δεν προβλέπεται ρητώς εις αυτόν, με 
την επιφύλαξιν της εγκρίσεως των Πράξεών του από 
τον Σεβασμιώτατον Μητροπολίτην. 

Άρθρον 7 
Τηρούμενα Βιβλία 

Η Σχολή τηρεί τα ακόλουθα Βιβλία: 

1. Βιβλίον Πρωτοκόλλου εισερχομένων και εξερχομέ- 
νων εγγράφων. 

2. Βιβλίον Πρακτικών Δ.Σ. 

3. Βιβλίον Υλικού. 

4. Βιβλίον Ταμείου. 

5. Μαθητολόγιον. 

6. Βιβλίον εξετάσεων. 

Αρθρον 8 

Διευθυντής και Διδακτικόν Προσωπικόν 

1. Ο Διευθυντής της Σχολής διορίζεται υπό του Μη¬ 
τροπολίτου επί τριετή θητεία. 

2. Ο Διευθυντής της Σχολής είναι υπεύθυνος δια την 
εύρρυθμον λειτουργίαν της, την εφαρμογήν του ανα¬ 
λυτικού προγράμματος, καθώς και δια την παρακο¬ 
λούθησή και επίδοσιν των μαθητών αυτής. Δύναται να 
είναι και ο ίδιος μέλος του διδακτικού προσωπικού της 
Σχολής δια το οποίον είναι υπεύθυνος, αναφερόμενος 
σχετικώς (γραπτώς ή προφορικώς) εις το Δ.Σ. 

Εισηγείται επίσης εις το Δ.Σ., στο οποίο δύναται να 
μετέχει χωρίς δικαίωμα ψήφου αλλά εκφράζοντας την 
γνώμη του, ό,τι κρίνει απαραίτητον δια την ομαλήν λει¬ 
τουργίαν της Σχολής, την απονομήν βραβείων και επαί¬ 
νων, την πραγματοποίησιν καλλιτεχνικών εκδηλώσεων, 
εκπαιδευτικών ή ψυχαγωγικών εκδρομών και την τέλεσιν 
ειδικών Θ. Λειτουργιών ή Ακολουθιών δια τους μαθητάς. 


3. Το διδακτικόν προσωπικόν διορίζεται και παύεται 
από τον Σεβασμιώτατον Μητροπολίτην κατά την απόλυ¬ 
τον κρίσιν του. Το προσωπικόν αυτό δύναται να παρέχει 
τις υπηρεσίες του στην Σχολή οικειοθελώς και αμισθί, 
κατόπιν συμβάσεως εργασίας αορίστου ή ορισμένου 
χρόνου καθώς και κατόπιν σχετικής συμβάσεως έργου. 

4. Εις τον Διευθυντήν της Σχολής, εις τους διδάσκο¬ 
ντας και απασχολουμένους στην Σχολή χορηγείται 
αμοιβή και χρηματικόν ποσόν δια τα έξοδα κινήσεως 
αυτών τα οποία καθορίζονται με απόφασιν του Δ.Σ. 

Άρθρον 9 

Κλάδοι και πρόγραμμα σπουδών 

Η Σχολή περιλαμβάνει δύο κλάδους σπουδών, εκείνον 
της Βυζαντινής Εκκλησιαστικής και Ευρωπαϊκής μουσι¬ 
κής και εκείνον της Βυζαντινής Αγιογραφίας. 

Ως προς τα λειτουργικά-εκπαιδευτικά θέματα των δύο 
Κλάδων της Σχολής, όπως: έναρξις - λήξις εκπαιδευτι¬ 
κού έτους, εγγραφές, εξετάσεις, ποινές, υποχρεώσεις 
σπουδαστών, βαθμολογία, καθώς και η ύλη και τα υπο¬ 
χρεωτικά μαθήματα σχετικώς μόνον με τον κλάδο της 
Βυζαντινής Εκκλησιαστικής και Ευρωπαϊκής Μουσικής, 
εφαρμόζονται όσα αναφέρονται αναλυτικά στο Βασιλικό 
διάταγμα περί κυρώσεως του εσωτερικού κανονισμού 
του Ωδείου Θεσσαλονίκης (Φ.Ε.Κ. 229/1957, τχ. Α'). 

Τ ο μεταπτυχιακό πρόγραμμα σπουδών της Βυζαντινής 
Μουσικής, περιλαμβάνει τα εξής μαθήματα: Ψαλτική I, II, 
Αρχαιότητα και Βυζάντιο: «Μαθηματική Αρμονική», Κα¬ 
τάρτιση και διεύθυνση χορού, Ηχος και μακάμ, Μουσική 
σημειογραφία, Παλαιογραφία χειρογράφων, Μουσική 
Παλαιογραφία. 

Ειδικώς διά τον Κλάδο Βυζαντινής Αγιογραφίας το 
πρόγραμμα σπουδών είναι τριετές και έχει ως εξής: 

Α' ΕΤΟΣ 

ΣΧΕΔΙΟ: Αρχές Βυζαντινού σχεδίου (Κεφάλι, Μετωπικό 
και σε Κλίσεις, Μπούστο). 

ΧΡΩΜΑ: Εισαγωγή στην αυγοτέμπερα. Χρώμα μαν- 
δύων. 

ΤΕΧΝΙΚΑ: Προετοιμασία επιφάνειας για ζωγραφική. 
Τεχνική χρυσώματος. 

Β' ΕΤΟΣ 

ΣΧΕΔΙΟ: Συνέχιση μπούστων και αρχές ολόσωμης 
φιγούρας. 

ΧΡΩΜΑ: Ζωγραφική προσώπου, ολόσωμες φιγούρες, 
βουνά, κτήρια, άλογο. 

ΤΕΧΝΙΚΑ: Στιλβωτό χρύσωμα. Στο τέλος του Β' έτους 
θα πρέπει ο μαθητευόμενος να έχει ολοκληρώσει μια 
εικόνα μπούστο. 

Γ' ΕΤΟΣ 

Κάθε μαθητευόμενος θα ξεκινήσει μια σύνθεση 
40 χ 30 ή 50 χ 40 και θα την έχει ολοκληρώσει υπό την 
επίβλεψη του διδάσκοντος και επανάληψη κενών που 
τυχόν υπάρξουν. Η εικόνα θα πρέπει να ολοκληρωθεί 
για να αποφοιτήσει ο μαθητευόμενος. 

Στη διάρκεια κάθε έτους θα πραγματοποιούνται επι¬ 
σκέψεις σε χώρους με αγιογραφικό ενδιαφέρον. 

Για το μεταπτυχιακό πρόγραμμα της Αγιογραφίας η 
ύλη είναι η εξής: 

1. Επιλογή, σύνθεσης, των μαθητών για εικονογρά- 
φηση. 

2. Επανάληψη αδύναμων σημείων και δυσκολιών του 
κάθε μαθητή. 

3. Πρόσωπο με αυγοτέμπερα Μακεδονικής σχολής. 

4. Ανάλυση συνθέσεων και εικόνων με εΐίάβε. 

5. Εισαγωγή στα υλικά και στον τρόπο της τοιχογρα¬ 
φίας (τελευταίο τρίμηνο). 

Η ανωτέρω ύλη δύναται να ανακατανέμεται κατά την 
διάρκειαν των διδακτικών ετών ή και να επεκτείνεται 
κατά την κρίσιν του διδακτικού προσωπικού, πάντοτε 
όμως με την έγκρισιν του Διευθυντού της Σχολής και 
του Σεβασμιωτάτου Προέδρου αυτής. 

Αρθρον 10 

Εσωτερικές διατάξεις 

1. Οι μαθηταί από της εγγραφής των εις την Σχο¬ 
λήν υπόκεινται εις άλας τας διατάξεις του παρόντος 
Κανονισμού, στον οποίο προσχωρούν ανεπιφύλακτα, 
υποχρεούμενοι να συμπεριφέρονται με σεβασμόν εντός 
και εκτός της Σχολής, ως αρμόζει εις σπουδαστήν Εκ¬ 
κλησιαστικού Ιδρύματος. 

2. Πρέπει να παρευρίσκονται εγκαίρως εις τας πα¬ 
ραδόσεις και να παρακολουθούν μετά προσοχής τα 
διδασκόμενα μαθήματα. Απαγορεύεται να εξέρχονται 
από τας τάξεις προ της λήξεως του μαθήματος, εκτός 
και αν υπάρχει σοβαρός λόγος και με άδειαν του διδά¬ 
σκοντος καθηγητού. 

3. Όλοι οι μαθηταί της σχολής προμηθεύονται εγκαί¬ 
ρως και με έξοδά τους, τα με υπόδειξιν της Σχολής 
απαιτούμενα δια την διδασκαλίαν βιβλία και λαμβάνουν 
γνώσιν των εκάστοτε ειδοποιήσεων που γίνονται με 
αναγγελίαν εις τον πίνακα ανακοινώσεων της Σχολής. 

4/Εκαστος μαθητής οφείλει να παρέχει την σύμπραξιν 
αυτού εις τας Συναυλίας της Σχολής ή εις τας εορτα- 
στικάς και άλλας εκδηλώσεις, καλούμενος προς τούτο 
υπό της Διευθύνσεως της Σχολής. 

5. Απαγορεύεται εις τους μαθητάς η σύστασις ή η 
συμμετοχή εις άλλους συλλόγους και κάθε σύμπραξις 
εις συναυλίας ή επιδείξεις άνευ της αδείας της Διευ- 
θύνσεως της Σχολής. 

Αρθρον 11 

Όργανα, βιβλία και έπιπλα της Σχολής 

1. Δια πάσαν καταστροφήν των περιουσιακών στοι¬ 
χείων της Σχολής ευθύνονται εκείνοι οι οποίοι την 
προξένησαν ή οι κηδεμόνες τους αλληλεγγύως και εις 
ολόκληρον, οι οποίοι υποχρεούνται εις αντικατάστασιν 
ή διόρθωσιν της βλάβης ή καταβολήν του αντιτίμου που 
θα καθορισθεί με απόφασιν του Δ.Σ., αφού προηγηθεί 
ο καθορισμός της ζημίας. 

2. Δύνανται να προβαίνουν εις χρήσιν της βιβλιοθήκης 
της Σχολής το διδακτικόν προσωπικόν και εις ορισμένες 
περιπτώσεις και οι μαθηταί της Σχολής. Τούτο είναι 
δυνατόν να γίνη μόνον εφόσον πρόκειται να διευκο¬ 
λυνθούν εις την μελέτην των. Δί οιονδήποτε άλλον 
σκοπόν απαιτείται προηγουμένως άδεια του Διευθυντού 
της Σχολής. 

Αρθρον 12 

Ο παρών Κανονισμός τροποποιείται ή καταργείται 
υπό της Ιερός Συνόδου μετά από απόφαση του Σε- 
βασμιωτάτου Μητροπολίτου Νίκαιας. Εις περίπτωσιν 
διαλύσεως της Σχολής, ολόκληρος η περιουσία της, 
κινητή και ακίνητος, ανήκει αυτοδικαίως εις την Ιερόν 
Μητρόπολιν Νίκαιας. 


Αρθρον13 

Η ισχύς του παρόντος Κανονισμού αρχίζει από την 
δημοσίευσίν του εις την «Εφημερίδα της Κυβερνήσεως». 
Ο παρών Κανονισμός δημοσιεύεται και εις το περιοδικόν 
“ΕΚΚΛΗΣΙΑ”. 

Αρθρον 14 

Από τας διατάξεις του παρόντος Κανονισμού δεν προ- 
καλείται δαπάνη εις βάρος του προϋπολογισμού του 
Νομικού Προσώπου της Ιερός Μητροπόλεως Νίκαιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 8 Φεβρουάριου 2013 
Ο Πρόεδρος 

| Ο Αθηνών ΙΕΡΩΝΥΜΟΣ 

-♦- 

(3) 

Κατάργηση του Οργανισμού Προαγωγής της Υγείας 
“ΑΓΙΟΣ ΛΟΥΚΑΣ ΚΡΙΜΑΙΑΣ” της Ιερός Μητροπόλε¬ 
ως Αιτωλίας και Ακαρνανίας. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις του άρθρου 29 παρ. 2 του Ν. 590/1977 
«Περί Καταστατικού Χάρτου της Εκκλησίας της Ελλάδος». 

2. Τας διατάξεις του Κανονισμού λειτουργίας του 
Οργανισμού Προαγωγής της Υγείας “ΑΓΙΟΣ ΛΟΥΚΑΣ 
ΚΡΙΜΑΙΑΣ” της Ιερός Μητροπόλεως Αιτωλίας και Ακαρ¬ 
νανίας (Φ.Ε.Κ. 1929/Β72007). 

3. Την από 29.1.2013 πράξιν του Δ.Σ. του ανωτέρω 
Ιδρύματος. 

4. Την υπ’ αριθμ. 58/29.1.2013 πράξιν και την υπ’ αριθμ. 
πρωτ. 122/4.2.2013 πρότασιν του Σεβασμιωτάτου Μητρο¬ 
πολίτου Αιτωλίας και Ακαρνανίας Κοσμά. 

5. Το γεγονός ότι εκ της παρούσης αποφάσεως δεν 
προκαλείται δαπάνη σε βάρος του προϋπολογισμού του 
Νομικού Προσώπου της Ιερός Μητροπόλεως Αιτωλίας 
και Ακαρνανίας, αποφασίζει: 

Καταργεί το συσταθέν, δια της υπ’ αριθμ. 2289/2007 
αποφάσεως της Διαρκούς Ιερός Συνόδου, Εκκλησιαστι- 
κόν'Ιδρυμα υπό την επωνυμίαν «ΟΡΓΑΝΙΣΜΟΣ ΠΡΟΑΓΩ¬ 
ΓΗΣ ΤΗΣ ΥΓΕΙΑΣ ΤΗΣ ΙΕΡΑΣ ΜΗΤΡΟΠΟΛΕΩΣ ΑΙΤΩΛΙΑΣ 
ΚΑΙ ΑΚΑΡΝΑΝΙΑΣ “ΑΓΙΟΣ ΛΟΥΚΑΣ ΚΡΙΜΑΙΑΣ”» (Φ.Ε.Κ. Β' 
1929/2007), του ομωνύμου Εκκλησιαστικού Ιδρύματος 
της Ιερός Μητροπόλεως Αιτωλίας και Ακαρνανίας και 
τον Κανονισμόν λειτουργίας αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως και στο περιοδικό “ΕΚΚΛΗΣΙΑ”. 

Αθήνα, 8 Φεβρουάριου 2013 
Ο Πρόεδρος 

1- Ο Αθηνών ΙΕΡΩΝΥΜΟΣ 

-♦- 

(4) 

Σύσταση και λειτουργία Εκκλησιαστικού Ιδρύματος με 
την επωνυμία «Ταμείον Αλληλοβοήθειας Κληρικών 
Ιερός Μητροπόλεως Πατρών (Τ.Α.Κ. - Ι.Μ.Π.)». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τας διατάξεις των άρθρων 29 παραγρ. 2 και 59 

παραγρ. 2 του Ν. 590/1977: «Περί Καταστατικού Χάρτου 
της Εκκλησίας της Ελλάδος» (Α' 146). 

2. Τας υποχρεώσεις της Ποιμαινούσης Εκκλησίας που 
απορρέουν από τας Ευαγγελικός Επιταγάς, τους Ιερούς 
Κανόνες και τους Νόμους του Κράτους προς το Χρι- 
στεπώνυμόν της Εκκλησίας πλήρωμα. 

3. Τας υφιστάμενος Κοινωνικός και Πνευματικός ανά- 
γκας της Ιερός Μητροπόλεως Πατρών. 

4. Την αριθ. 92/21.12.2012 απόφασιν και την αριθ. 
752/21.12.2012 πρότασιν του Σεβασμιωτάτου Μητροπο¬ 
λίτου Πατρών Χρυσοστόμου. 

5. Την από 8.2.2013 Γνωμοδότησιν του Ειδικού Νομι¬ 
κού Συμβούλου της Ιερός Συνόδου της Εκκλησίας της 
Ελλάδος, αποφασίζει: 

Συνιστά εις την Ιερόν Μητρόπολιν Πατρών Εκκλησια- 
στικόνίδρυμα υπό την επωνυμίαν: «Ταμείον Αλληλοβο¬ 
ήθειας Κληρικών Ιερός Μητροπόλεως Πατρών (Τ.Α.Κ. - 
Ι.Μ.Π.)», το οποίον θα λειτουργεί κατά τας διατάξεις του 
επομένου Κανονισμού: 

ΚΑΝΟΝΙΣΜΟΣ ΣΥΣΤΑΣΕΩΣ, ΛΕΙΤΟΥΡΓΙΑΣ 
ΚΑΙ ΔΙΑΧΕΙΡΙΣΕΩΣ ΤΟΥ ΤΑΜΕΙΟΥ ΑΛΛΗΛΟΒΟΗΘΕΙΑΣ 
ΚΛΗΡΙΚΩΝ ΤΗΣ ΙΕΡΑΣ ΜΗΤΡΟΠΟΛΕΩΣ ΠΑΤΡΩΝ 

Αρθρο 1 

1. Ιδρύεται παρά τη Ιερά Μητροπόλει Πατρών εκκλη¬ 
σιαστικόν ίδρυμα υπό την επωνυμίαν «Ταμείον Αλληλο¬ 
βοήθειας Κληρικών της Ιερός Μητροπόλεως Πατρών» 
(συντ. Τ.Α.Κ.-Ι.Μ.Π.), το οποίον θα λειτουργή ως εξηρτη- 
μένη υπηρεσία της Ιεράς Μητροπόλεως Πατρών, αυτο¬ 
τελούς διαχειρίσεως και μη κερδοσκοπικού χαρακτήρος, 
τελούσα υπό την εποπτείαν και τον έλεγχον αυτής. 

2. Σκοπός του Ταμείου είναι η οικονομική ενίσχυσις 
των οικονομικώς εμπεριστάτων Κληρικών, καθώς και 
των μελών των οικογενειών των. 

Αρθρο 2 

Πόρους του Ταμείου αποτελούν: 

1. Οι μηνιαίες εισφορές των κληρικών της Ιεράς Μη¬ 
τροπόλεως Πατρών, οι οποίες είτε καταβάλλονται υπό 
των ιδίων, είτε παρακρατούνται από τον μισθό αυτών, 
ως εξής: α) Εκατόν (100) ευρώ από τον μισθόν του Σε- 
βασμιωτάτου Μητροπολίτου, β) δέκα (10) ευρώ από τον 
μισθόν των Κληρικών, οι οποίοι λαμβάνουν μισθόν χιλίων 
(1.000) ευρώ και άνω, γ) πέντε (5) ευρώ από τον μισθόν 
των Κληρικών, οι οποίοι λαμβάνουν μισθόν κάτω των 
χιλίων (1.000) ευρώ. 

Τα ανωτέρω ποσά θα τροποποιούνται κατόπιν ειση- 
γήσεως της Επιτροπής Διαχειρίσεως του Τ.Α.Κ.-Ι.Μ.Π. 
και αποφάσεως της Γενικής Ιερατικής Συνάξεως της 
Ιεράς Μητροπόλεως. Ως μισθός των Κληρικών νοείται 
ο μικτός μείον τας υποχρεωτικός κρατήσεις. 

2. Δωρεές και προσφορές: α) Κληρικών και Λαϊκών 
φυσικών προσώπων, β) Ιερών Ναών, Φορέων, Συλλόγων 
και λοιπών νομικών προσώπων και γ) κάθε είδους έσοδο 
από χρηστή και νόμιμη προέλευση. 

Άρθρο 3 

1. Το Ταμείον Αλληλοβοήθειας διοικείται υπό πενταμε¬ 
λούς Επιτροπής Διαχειρίσεως, η οποία αποτελείται από 
τον Σεβασμιώτατον Μητροπολίτην ως Πρόεδρον, τον 
Πρωτοσύγκελλον ως Αντιπρόεδρον, τον εκάστοτε Πρόε¬ 
δρον του Συλλόγου Κληρικών (ελλείψει Συλλόγου εκλέ¬ 


γεται εκπρόσωπος εκ της Γ ενικής Ιερατικής Συνάξεως), 
καθώς και δύο (2) Κληρικούς, οι οποίοι ορίζονται υπό 
του Μητροπολίτου. Μεταξύ των τριών μελών εκλέγονται 
ο Ταμίας και ο Γραμματεύς του Ταμείου. Η θητεία των 
μελών του Ταμείου είναι τριετής, τιμητική και άμισθος, 
και τα μέλη ορίζωνται με απόφασιν του Μητροπολίτου. 
Την εκπροσώπησιν του Ταμείου Αλληλοβοήθειας ενώπι¬ 
ον οιασδήποτε Αρχής έχει ο Σεβασμιώτατος Πρόεδρος, 
και κωλυομένου αυτού ο Αντιπρόεδρος. Αι αποφάσεις 
λαμβάνωνται κατά πλειοψηφίαν. 

Άρθρο 4 

Η Επιτροπή Διαχειρίσεως τηρεί τα εξής βιβλία, θεω¬ 
ρούμενα υπό της Ιεράς Μητροπόλεως: 

α) Βιβλίον Μητρώου Συνδρομητών. 

β) Βιβλίον Ταμείου. 

γ) Βιβλίον Πρωτοκόλλου. 

δ) Βιβλίον Πρακτικών. 

ε) Στελέχη διπλοτύπων γραμματίων εισπράξεως. 

στ) Στελέχη διπλοτύπων ενταλμάτων πληρωμών. 

Άρθρο 5 

1. Δικαίωμα δια την λήψιν βοηθήματος εκ του Τα¬ 
μείου Αλληλοβοήθειας έχουν Κληρικοί, οι οποίοι αντι¬ 
μετωπίζουν έκτακτα σοβαρά οικονομικά προβλήματα 
λόγω ασθένειας, ή σπουδών τέκνων, ή πολυτεκνίας, ή 
εξ άλλων λόγων, καθώς και όσοι Κληρικοί διαβιούν υπό 
συνθήκας πτωχείας. 

2/Εκαστος ενδιαφερόμενος υποβάλλει αίτησιν εις την 
Επιτροπήν Διαχειρίσεως, η οποία και πρωτοκολλάται. 

3. Η Επιτροπή το αργότερον εντός δεκαπενθημέρου 
από της υποβολής εξετάζει την αίτησιν και, με πλήρως 
αιτιολογημένη απόφασή της, απορρίπτει ή αποδέχεται 
αυτήν, ορίζουσα εις την τελευταίαν περίπτωσιν και το 
ύψος της χορηγηθησομένης βοήθειας. Δύναται να χορη- 
γηθή βοήθημα είτε εφάπαξ, είτε και τακτικώς, εφόσον η 
Επιτροπή κρίνη ότι ο δικαιούχος αντιμετωπίζει συνεχή 
οικονομικά προβλήματα. 

4. Απαράβατος όρος δια την χορήγησιν του οιου- 
δήποτε βοηθήματος είναι η ανελλιπής συνδρομή του 
αιτουμένου εις το Ταμείον, παρεκτός και εάν βρίσκεται 
σε αποδεδειγμένως εμπερίστατο κατάστατη. 

Άρθρο 6 

1. Το Ταμείον Αλληλοβοήθειας διαθέτει ίδιον λογα¬ 
ριασμόν καταθέσεων εις ανεγνωρισμένην Τράπεζαν, 
επ’ ονόματι της Ιεράς Μητροπόλεως Πατρών και με την 
ένδειξιν «Ταμείον Αλληλοβοήθειας Κληρικών». 

2. Ο Ταμίας, κατόπιν αποφάσεως της Επιτροπής, η 
οποία απόφασις θα καταχωρισθή εις το Βιβλίον Πρά¬ 
ξεων, δύναται να κατέχη εις την διάθεσιν του Ταμείου 
ποσόν έως των χιλίων (1.000) ευρώ δια την αντιμετώ- 
πισιν εκτάκτων περιστατικών απορίας. 

Αρθρο 7 

Κατ’ έτος και κατά την Γ ενικήν Ιερατικήν Σύναξιν του 
μηνός Νοεμβρίου, γίνεται ο απολογισμός και γνωστο¬ 
ποιείται ο κατάλογος των χορηγηθέντων οικονομικών 
βοηθημάτων. Κατ’ αυτήν δύναται επίσης να αναπρο¬ 
σαρμόζεται το ύψος της προς το Ταμείον συνδρομής, 
και να τίθενται προς συζήτησιν θέματα τα οποία, κατά 
την κρίσιν της Διαχειριστικής Επιτροπής, χρήζουν της 
ευρυτέρας συναινέσεως της Ιερατικής Συνάξεως. 

Άρθρο 8 

1. Τα άρθρα του παρόντος Κανονισμού τροποποιού¬ 
νται κατόπιν εισηγήσεως της Επιτροπής Διαχειρίσεως 
του Τ.Α.Κ. - Ι.Μ.Π., αποφάσεως της Γενικής Ιερατικής 
Συνάξεως της Ιερός Μητροπόλεως και εγκρίσεως της 
Διαρκούς Ιερός Συνόδου. 

2. Εις περίπτωσιν αδυναμίας εκπληρώσεως των 
σκοπών αυτού, το Ταμείον καταργείται συνωδά ταις 
διατάξεσι του άρθρ 29 παρ. 2 του Ν. 590/1977, τα 
δε τυχόν χρηματικά αποθέματα αυτού περιέρχονται 
εις το Φιλόπτωχον Ταμείον της Ιερός Μητροπόλεως 
Πατρών. 

Άρθρο 9 

Η ισχύς του παρόντος Κανονισμού αρχίζει από της δη- 


μοσιεύσεως αυτού εις την Εφημερίδα της Κυβερνήσεως. Ο 
παρών Κανονισμός δημοσιεύεται και εις το περιοδικόν 
“ΕΚΚΛΗΣΙΑ”. 

Άρθρο 10 

Εκ των διατάξεων του παρόντος Κανονισμού δεν προ- 
καλείται δαπάνη εις βάρος του προϋπολογισμού του 
Νομικού Προσώπου της Ιερός Μητροπόλεως Πατρών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 8 Φεβρουάριου 2013 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

